《娄东修复前观察冯留仙先生祠宇》
明代·黄云

忆昔惊心丙子年，谁将只手独扶天？举朝半醉乌程酒，名士拚沉白马渊。

党祸清时公又死，奸谋用后鼎俱迁。宁知宗社丘墟日，庙食东南肃几筵。

作者简介：明苏州府昆山人，字应龙，号丹岩。家贫好学，文宗苏东坡，书法师黄山谷。弘治中以岁贡授瑞州训导。致仕卒，年七十二。有《丹岩集》，中多与沈周、文徵明等往来题咏之作。